# Csebokszari

### A Wikipédiából, a szabad lexikonból.

Csebokszári
Adatok
Területe: | 233,02 km²
Népessége: | 442,600 (2005)
Csebokszári Városi Tanács | Ulica Karla Marxa 36 Csebokszari
honlap: | http:// http://gov.cap.ru/main.asp?govid=81/
Csebokszári elhelyezkedése Oroszországban

Csebokszari (csuvas nyelven: Шупашкар; oroszul: Чебоксары),
Oroszország történelmi városa. A Csuvas Köztársaság fővárosa, fontos kulturális, oktatási, politikai, pénzügyi, kereskedelmi és gazdasági központja a régiónak.

## [szerkesztés] Fekvése

A Volga középső folyásán a folyó jobb partján terül el. Nyizsnij Novgorod és Kazány között. Földrajzi koordinátái: é. sz. 56°04′ k. h. 47°10′

## [szerkesztés] Története

Az első írásos feljegyzés Csebokszárit 1469-ben említi, amikor a Kazányi Kánság ellen vonuló orosz seregek megálltak a településen. Archeológia ásatások tanulsága szerint nagyjából a 13. század közepétől létezett bolgár-csuvas település a város mai területén. 1555-ben épült fel a csebokszári katonai város, amely fontos védelmi pont Oroszország és a tatár kánságok között. 1723-ban a városnak közel 2000 lakosa volt, míg a 19. század végén lakosainak száma meghaladta az 5000-et. Ekkor Csebokszári a Volga-vidék jelentős kereskedelmi központja. Az ipari fejlődés lassan indult a 19. század közepén elsősorban fafeldolgozó üzemek működtek a városban.

## [szerkesztés] Oktatás

Csebokszáriban található a Csuvas Állami Egyetem és a Csuvas Állami Pedagógiai Főiskola a csuvas nyelvű oktatás és a csuvas kultúra és tudomány központja.

## [szerkesztés] Gazdasági élet, közlekedés

### [szerkesztés] Gazdaság

A város gazdaságában meghatározó a nehézipar. 43 nehézipari üzem található ezek közül is kiemelkedik az elektrotechnikai gépgyártás. Fontos még a traktorgyártás, gépgyártás és műszergyártás. Könnyűipari termékek között fontos a kötöttáru, élelmiszeripari termékek, és a szeszgyártás (két jelentős vodka gyártó is települt a városba).

### [szerkesztés] Közlekedés

A csebokszári repülőtér (IATA: CSY, ICAO: UWKS) 1995-től hivatalos nemzetközi repülőtér, amely képes minden forgalomban lévő repülőgéptípus fogadására. Naponta több járat köti össze Csebokszárit Moszkvával és más orosz városokkal.

Csebokszári fontos folyami kikötő. Déli irányban Volgográd, Rosztov, Asztrahány, a Kaszpi-tenger és a Fekete-tenger közvetlenül elérhető. Nyugati irányba pedig a Volga összeköti a várost Nyizsnij Novgoroddal, Jaroszlavllal és Moszkvával, és a Néván keresztül a Balti-tengeri kikötőkkel. A Volgát azonban december és április között Csebokszárinál jég fedi.

A városi közlekedést autó- és trolibuszok biztosítják a városban; 20 autóbusz és 18 trolibusz vonalon szállítja a városi közlekedési vállalat az utasokat.

## [szerkesztés] Látnivalók

Csebokszári legfontosabb látnivalója és történelmi emléke a Vvegyenszkij katedrális. A templom építésére 1555-ben (Rettegett) Iván cár adott utasítást és az építkezést azonnal meg is kezdték a Gurij kazányi érsek irányításával. A katedrális 1657-ben készült el véglegesen. Az idők folyamán többször felújították, de ma is hűen őrzi 17. századi formáját. Ez Csuvasia legrégebbi egyházi épülete.

## [szerkesztés] Külső kapcsolatok

- Csebokszárinak és környékének térképe
- Képek a városról
- Csebokszári városi portál

A lap eredeti címe "http://hu.wikipedia.org../../../c/s/e/Csebokszari.html"

Kategória: Oroszország települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Чăвашла
- Deutsch
- Esperanto
- Eesti
- فارسی
- Suomi
- Français
- Hrvatski
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Русский
- Svenska